Mnr. en Mej. Suid-Afrika is verloofMelinda Bam, voormalige Mej. Suid-Afrika, se kêrel Adriaan Bergh, voormalige Mnr. Suid-Afrika, het haar die jawoord gevra in Dubai. Bam en Bergh hou tans vakansie in Dubai in die Verenigde Arabiese Emirate. Hy het haar Vrydag gevra om te trou. “Gelukkigste man wat leef. Melinda Bam het ja gesê,” het Bergh na die groot vraag getwiet. Bam het getwiet: “Gelukkigste meisie wat leef. Verloof aan die liefde van my lewe. Ek soek ŉ huwelik wat selfs mooier is as my troue en my ring.” Bergh het later sy aanhangers op Twitter bedank vir hul seënwense. “Baie dankie vir al die boodskappe. Ons is so gelukkig om soveel seënwense te ontvang. Elke boodskap word opreg waardeer.” Bergh en Bam was in 2011 Mnr. en Mej. Suid-Afrika en is sedert verlede jaar ŉ paartjie. Bam se ring. Foto: Twitter